La infiltrada

La infiltrada () 2024ko Arantxa Echevarría bilbotar zinema zuzendariaren thrillerra da. Gaztelaniaz grabatua- jatorrizko bertsioan euskarazko hitzek %5 betetzen dute, gutxi gorabehera-, filma euskarara bikoiztuko dute.

 Sinopsia 

Aranzazu Berradre Marín da ETAn infiltratu zuen polizia nazional baten ezizena. 20 urte besterik ez zituela, infiltraturiko emakume bakarra izan zen, eta Donosti komandoa desegitea lortu zuen.

 Pertsonaiak 
 Carolina Yuste: Aranzazu Berradre Marín
 Luis Tosar : Ángel "el Inhumano"
 Víctor Clavijo: "Teruel"
 Nausicaa Bonnín: Andrea
 Iñigo Gastesi: Kepa Etxebarria
 Diego Anido: Sergio Polo Cabases
 Pedro Casablanc: polizia burua
 Isidoro Fernández: komisarioa

 Ekoizpen eta estreinaldia 
La infiltrada Bowfinger International Pictures, Beta Fiction Spain, Esto también pasará eta Infiltrada LP AIE ekoiztetxeak egin zuten, Filmfactory Entertainment elkartearekin, Movistar Plus+, Atresmedia, EiTB, eta Crea SGR eta ICAAren babesarekin. Grabazioa 2024ko otsailaren 5ean hasi eta eszena nagusiak Donostian egin zituzten.

Beta Fiction Españak banatua, 2024ko urriaren 11n estreinatu zuten Espainian. Lehen asteburuan 1,1 milioi euro baino gehiago lortu zuen, eta, beraz, 2024an espainiar film baten bigarren estreinaldirik arrakastatsuena izan zen.

 Kritika 
Hau zioen Urtzi Urkizu Berriako kazetariak filma ikusi berritan: «La infiltrada filma benetako gertaeretan oinarrituta dagoela diote ekoizpena saldu dutenek, nahiz eta 1990eko hamarkadan gertaera haiek bizi izan zituztenekin ez duten hitz egin. Emaitza manikeoa eta demagogoa dela esatea gutxi esatea da».

HobbyConsolas aldizkariko María Bescósek 80 puntu eman zizkion filmari ("oso ona") «erritmoa eta tentsioa etengabeak» direla eta Yusteren lana pelikulako onena dela goraipatuz.

Rubén Romero Santos Cinemaníako kazetariak 5 izarretik 4 baloratu zituen, eta «terrorismo politikoa genero-terrorismoarekin nahasten denean aireratzen eta gailentzen» dela idatzi zuen.

El Culturalgo Juan Sardák 5 izarretik 4 eman zizkion filmari, eta honela idatzi zuen: «Thrillerrik onenak bezala lotzen da, eta ausardiaz eta jakinduriaz erretratatzen du oraintsuko garai historiko bat, gaur egun nekez sinets daitekeena».

 Sariak 
+  Urtea   Emaitza   30. Forqué Sariak  Film onena     Emakumezko aktorerik onena  Carolina Yuste   Zinema eta hezkuntza balioetan     12. Feroz Sariak  Zuzendari onena  Arantxa Echevarría     Emakumezko aktorerik onena  Carolina Yuste   Trailerrik onena  Javier Morales   79. CEC Dominak  Film onena     Zuzendari onena  Arantxa Echevarría   Jatorrizko gidoi onena  Amèlia Mora, Arantxa Echevarría   Emakumezko aktore onena  Carolina Yuste   Bigarren mailako gizonezko aktore onena  Luis Tosar   Bigarren mailako emakumezko aktore onena  Nausicaa Bonnín   Argazkigintza onena  Javier Salmones   Edizio onena  Victoria Lammers   Musikarik onena  Fernando Velázquez   39. Goya Sariak  Film onena     Zuzendari onena  Arantxa Echevarría   Emakumezko aktore onena  Carolina Yuste   Taldeko emakumezko aktorerik onena  Nausicaa Bonnín   Taldeko gizonezko aktorerik onena  Luis Tosar   Argazkigintza onena  Javier Salmones   Edizio onena  Victoria Lammers   Gidoi original onena  Amèlia Mora, Arantxa Echevarría   Jatorrizko musika onena  Fernando Velázquez   Makillaje onena  Patricia Rodríguez, Tono Garzón   Soinu onena  Fabio Huete, Jorge Castillo Ballesteros, Miriam Lisón, Mayte Cabrera   Efektu berezi onenak  Mariano García Marty, Jon Serrano, Juliana Lasunción   Ekoizpen onena  Axier Pérez Serrano   33. Aktoreen Batasuneko Sariak  Emakumezko aktore onena  Carolina Yuste     Bigarren mailako gizonezko aktore onena  Carlos Troya  

 Erreferentziak 

 Kanpo estekak 

Kategoria:Espainiako film dramatikoak
Kategoria:Euskal Herriko film dramatikoak
Kategoria:ETAri buruzko filmak
Kategoria:Euskal Herrian girotutako filmak
Kategoria:Espioitza filmak
Kategoria:Film onenaren Goya Sariaren irabazleak
Kategoria:Donostian girotutako filmak
Kategoria:1990eko hamarkadan girotutako filmak
Kategoria:Gaztelaniazko filmak
Kategoria:Euskaratutako filmak